joelniklaus/EU_Wikipedias huggingface dataset:
Joe Thornton

Joe Thornton, celým menom Joseph Eric Thornton (* 2. júl 1979, London, Ontário) je kanadský reprezentant v ľadovom hokeji.

Klubový hokej 
Joe Thornton je stredný útočník. Je 193 cm vysoký a váži 106 kg (údaj z roku 2007). Od sezóny 2005-06 hráva za San José Sharks v americkej NHL kam bol vymenený z Bostonu, kde dovtedy pôsobil ako kapitán, za útočníkov Marca Sturma, Wayna Primeau a za obrancu Brada Stuarta. Hneď prvá sezóna bola úspešná, podarilo sa mu získať Art Ross Trophy za hráča s najvyšším počtom kanadských bodov v základnej časti. V sezóne 2004-05 (počas lockoutu v NHL) hral za Davos v švajčiarskej hokejovej lige.

Klubová štatistika

Reprezentácia 
Reprezentoval Kanadu s číslom 97 na majstrovstvách sveta v roku 2005. Menej než 5 minút pred koncom zápasu rozhodol o vyradení Slovenska vo štvrťfinále, keď strelil do Lašákovej siete rozhodujúci piaty gól a upravil stav zápasu na konečných 5:4 pre Kanadu. Hral aj na Zimných olympijských hrách v roku 2006, v roku 2010 vyhral olympijské zlato.

Externé odkazy 
 
 
 Joe Thornton na stránke San Jose Sharks

Kanadskí hokejisti
Kanadskí olympijskí víťazi
Účastníci MS v hokeji 2001
Účastníci MS v hokeji 2005
Osobnosti z Londonu (Ontário)
Kanadské národné hokejové mužstvo

Kanadské národné hokejové mužstvo patrí medzi najúspešnejšie reprezentačné hokejové mužstvá v elitnej top divízii majstrovstiev sveta v histórii. Má viacero zlatých medailí zo zimných olympijských hier a majstrovstiev sveta. Na Zimných olympijských hrách 2006 v Turíne sa umiestnilo na 7. mieste, čo je najhoršie umiestnenie v histórii. Na Zimných olympijských hrách 2010 v domácom prostredí, vo Vancouveri, získalo zlatú medailu. Tento úspech zopakovalo aj na ZOH 2014 v Soči. Na Majstrovstvách sveta 2012 Kanada obsadila 5. miesto, keď nestačila vo štvrťfinálovom dueli na slovenských hokejistov a v dramatickom závere prehrala 3:4 a zopakovala tak umiestnenie spred roka z Bratislavy. Podobné umiestnenie kanadské národné hokejové mužstvo zopakovalo aj na MS 2013 a 2014. Na MS 2015 a 2016 však získali zlaté medaily.

Historické výsledky

Zimné olympijské hry 
 1920 –  (Winnipeg Falcons)
 1924 –  (Toronto Granites)
 1928 –  (University of Toronto)
 1932 –  (The Winnipegs)
 1936 –  (Port Arthur Bearcats)
 1948 –  (RCAF Flyers)
 1952 –  (Edmonton Mercurys)
 1956 –  (Kitchener-Waterloo Dutchmen)
 1960 –  (Kitchener-Waterloo Dutchmen)
 1964 – 4. miesto
 1968 – 
 1980 – 6. miesto
 1984 – 4. miesto
 1988 – 4. miesto
 1992 – 
 1994 – 
 1998 – 4. miesto
 2002 – 
 2006 – 7. miesto
 2010 – 
 2014 – 
 2018 – 
 2022 - 6. miesto

Majstrovstvá sveta 

 
Ľadový hokej v Kanade
Kanada
Ľadový hokej
Proč?

Proč? je česko-slovenský film režiséra Karla Smyczka z roku 1987. Film je inšpirovaný skutočnú udalosťou - cestou fanúšikov futbalového mužstva Sparta Praha vlakom z Prahy do Banskej Bystrice. Počas jazdy fanúšikovia zničili niekoľko vagónov a terorizovali cestujúcich a vlakový personál. Film sa okrem opisu snaží nájsť odpoveď na otázku, čo bolo príčinou ich správania sa.

Externé odkazy 
 České filmové nebe - Proč?
 
 

Česko-slovenské filmy
České filmy
Filmy z 1987
Filmy podľa názvu
Futbal v Česko-Slovensku
Requiem pro panenku

Requiem pro panenku je český film  režiséra Filipa Renča z roku 1991. Do ústavu pre mentálne postihnutých je omylom umiestnená Marika  (Aňa Geislerová), ktorá je v šoku zo znásilnenia. Spoznáva život v ústave, ako sú týrané neposlušné chovankyne, snaží sa dostať von, ale proti zavedenému systému veľa šancí nemá. Film končí tragicky, keď nešťastnou náhodou začne ústav horieť a niekoľko chovaniek uhorí.

Externé odkazy 
 
 
 České filmové nebe - Requiem pro panenku

Česko-slovenské filmy
České filmy
Filmy z 1991
Filmy podľa názvu
Lienka dvojbodková

Lienka dvojbodková (lat. Coccinella bipunctata) patrí medzi najrozšírenejších zástupcov čeľade lienkovité na Slovensku. Patrí do radu chrobáky.

Iné projekty 

Lienkovité
Tetrachlórmetán

Tetrachlórmetán alebo chlorid uhličitý (CCl4) je ťažká bezfarebná tekutina sladkastej chuti a vône. Používa sa ako nepolárne rozpúšťadlo. Je výborným rozpúšťadlom nepolárnych organických zlúčenín a tukov. Ešte pred niekoľkými rokmi prakticky všetky čistiarne odevov prali tovar svojich zákazníkov v zmesi tetrachlórmetánu a chloroformu. Organické znečistenie bolo veľmi efektívne odstránené a vďaka nízkemu bodu varu čistiacej zmesi boli ich zostatky z odevov zahriatím ľahko odstrániteľné. Kedysi bol používaný ako náplň hasiacich prístrojov.

Výroba a vlastnosti 
Väčšinou sa tetrachlórmetán vyrába reakciou sirouhlíka s chlórom. Pri 105 - 130 °C zlúčeniny reagujú za vzniku chloridu uhličitého a chloridu sírneho:
CS2 + 3 Cl2 → CCl4 + S2Cl2

Chlorid sírny reaguje ďalej so sírouhlíkom:
CS2 + 2 S2Cl2 → CCl4 + 6 S

Malé množstvo tejto látky sa vyprodukuje pri syntéze dichlórmetánu a trichlórmetánu:
CH4 + Cl2 → CH3Cl + HCl
CH3Cl + Cl2 → CH2Cl2 + HCl
CH2Cl2 + Cl2 → CHCl3 + HCl
CHCl3 + Cl2 → CCl4 + HCl

Chemicky je tetrachlórmetán málo reaktívny, s kyslíkom prakticky nereaguje a preto je nehorľavý. Za vysokých teplôt však s kyslíkom reaguje za vzniku fosgénu a chlóru:
2 CCl4 + O2 → 2 COCl2 + 2 Cl2.

S niektorými anorganickými bromidmi a jodidmi, hlavne hlinitými, reaguje tak, že v jeho molekule dôjde k výmene chlóru za ťažší halogén
3 CCl4 + 4 AlBr3 → 3 CBr4 + 4 AlCl3,
resp.
3 CCl4 + 4 AlI3 → 3 CI4 + 4 AlCl3.

Bezpečnosť 
Medzinárodná agentúra pre výskum rakoviny (IARC) klasifikuje tetrachlórmetán do skupiny 2B teda „podozrivý karcinogén pre človeka“.

Podobné látky 
 Chlorid kremičitý
 Chlorid germaničitý
 Chlorid ciničitý
 Chlorid olovičitý
 Chlórmetán
 Dichlórmetán
 Chloroform
 Tetrafluórmetán
 Tetrabrómmetán
 Tetrajódmetán

Halogénderiváty
Karcinogény IARC skupiny 2B
Organochloridy
Lienka štvorškvrná

Lienka štvorškvrná (lat. Exochomus quadripustulatus) patrí do čeľade lienkovité a radu chrobáky. Je veľmi rozšírená na boroviciach a smrekoch. Požiera škodlivé červy. Je 3 až  veľká. Larvy sa kuklia v pokožke lariev červov.

Iné projekty 

Lienkovité
Tři oříšky pro Popelku

Tři oříšky pro Popelku, po slovensky Tri oriešky pre Popolušku, je filmová rozprávka režiséra Václava Vorlíčka  z roku 1973 podľa námetu rozprávky spisovateľky Boženy Němcovej.

Externé odkazy 
 České filmové nebe - Tři oříšky pro Popelku
 
 

Česko-slovenské filmy
České filmy
Filmy z 1973
Filmy podľa názvu
Rozprávky
Božena Němcová
Samuel Aba

Samuel Aba (; * cca 990 – † 5. júl 1044) bol v rokoch 1041 – 1044 kráľ Uhorska a v rokoch 1038 – 1041 podľa niektorých zdrojov knieža Nitrianskeho kniežatstva.

Pôvod 
Pochádzal z kmeňa Chazarov patriacich k turkickej jazykovej rodine. Jeho rodičia sú neznámi, ale dá sa predpokladať, že patrili k vysokopostaveným osobnostiam svojho národa. Za manželku mal dcéru maďarského veľkokniežaťa Gejzu, a teda bol švagrom prvého uhorského kráľa Štefana I.

Život 
Niekedy v období rokov 1005 – 1010 sa Aba stal náčelníkom chazarského kmeňa. V tom istom období sa zosobášil. Prijal kresťanstvo a založil dva kláštory, z ktorých jeden sa zachoval dodnes a nachádza sa v obci Feldebrő neďaleko mesta Jáger. Štefan ho vymenoval za svojho palatína a mal s ním pomerne dobré vzťahy. 

Po korunovácii Petra Orseola za kráľa stratil svoj úrad, čo bolo začiatkom ich veľkého nepriateľstva. Po víťazstvách nad Petrom sa v rokoch 1041 až 1044 stal uhorským kráľom a prijal meno Samuel. Na začiatku vlády podnikal útoky do Korutánska a Východnej Marky. Nemecký kráľ Henrich III. podnikol v septembri 1042 odvetný útok spolu s českým kniežaťom Břetislavom I. a dobyl územie Nitrianského kniežatstva, ktoré sa vtedy skladalo z 9 komitátov (zväčša ležalo severne od Dunaja). Na tomto území ustanovil Henrich do čela správy Domoslava, syna Ladislava Lysého. Po odchode nemeckých a českých vojsk, vtedajší uhorský kráľ Samuel vyhnal Domoslava z Nitry.

V auguste 1043 prišiel do krajiny Henrich III. s novou výpravou. Samuel sa s ním stretol na brehu rieky Rábnica a dohodli si mierové podmienky. Henrichovi odstúpil pás územia západne od riek Litava a Morava a Henrich ho uznal za kráľa. Aba mal prepustiť zajatcov a poslať Henrichovi cenné dary.

Vo februári 1044 sa Samuel dozvedel o chystanom sprisahaní uhorských veľmožov. Vlákal ich do pasce a nechal popraviť. Časť odporcov ušla z krajiny a o intervenciu požiadala nemeckého kráľa Henricha. Ten sa do Uhorska vrátil v júni 1044 spolu s Břetislavom a Petrom Orseolom. Dobyl Šopron a Kapuvár a so Samuelom sa stretol pri obci Menfö. Napriek tomu, že bol verným pokračovateľom diela Štefana I., nebol Maďar a nemal úplnú dôveru maďarskej šľachty. Preto prešla počas boja časť veľmožov na druhú stranu a Samuel bitku prehral. Dal sa na útek, no chytili ho pri rieke Tisa. Onedlho sa konal uhorsko-nemecký súd, ktorý vyniesol rozsudok, že Samuel má byť popravený. Popravu ihneď vykonali.

Referencie 

Narodenia v 10. storočí
Úmrtia 5. júla
Úmrtia v 1044
Králi Uhorska
Uhorskí palatíni
Uhorskí šľachtici
Abovci
T

8 je dvaciate písmeno latinskej abecedy.

T môže byť:
 vo fyzike:
 značka fyzikálnej veličiny periódy (T)
 bbznačka jednotky SI pre hustotu megnetického toku tesla (T)
 značka fyzikálnej veličiny termodynamickej teploty (T)
 značka fyzikálnej veličiny teploty (T, príp. t)
 značka fyzikálnej veličiny času (t)
 v chémii: značka pre trícium, izotop vodíka
 v biochémii: threonín a tymín
 v informatike: T (programovací jazyk)
 predponu SI tera (1012)
 značka jednoty hmotnosti tony (t); 1 t = 1 000 kg 
 T je značka pre kartu 10 v bridži v Portable bridge notation z anglického ten

Iné projekty 

Písmená latinskej abecedy
Frekvencia

Frekvencia (z lat. frequentia=častosť, početnosť; frequens=častý, početný) môže označovať:
všeobecne:
 častosť výskytu niečoho v rámci sledovaného obdobia alebo skupiny
 počet/príliv návštevníkov; rozsah dopravného ruchu či rušného chodu
v štatistike: početnosť
vo fyzike: počet kmitov za sekundu, pozri frekvencia (fyzika)
v medicíne: počet tepov alebo úderov srdca za minútu, pozri frekvencia (lekárstvo)
v biológii: počet jedincov v triedach variačného súboru
Kyselina mliečna

Kyselina 2-hydroxypropánová alebo kyselina mliečna je ľahko rozpustná, bezfarebná, kryštály tvoriaca kyselina s racionálnym chemickým vzorcom CH3–CHOH–COOH. Vzniká mliečnym kvasením cukrov, napr. v mlieku, syroch, kysnutej kapuste. Soľ kyseliny mliečnej sa nazýva laktát.
Využíva sa väčšinou ako opticky neaktívna forma. Pravotočivá L- forma vzniká pri telesnej práci vo svaloch. Používa sa v pekárstve, pivovarníctve, na prípravu limonád a pri zafarbovaní a zušľachťovaní textílií (pohmat, lesk). Používa sa aj pre svoje antiseptické vlastnosti v mastiach, ústnych vodách a ako prostriedok na ošetrovanie vlasov.

Iné projekty 

Mliečna
Basquiat (film)

Basquiat je autorský debut výtvarníka Juliana Schnabela z roku 1996 o grafity umelcovi Jeanovi-Michelovi Basquiatovi.

Externé odkazy 
 
 
 Jean Michel Basquiat
 Basquiat-Brooklyn Museum

Filmy USA
Filmy z 1996
Filmy podľa názvu
Kobylka zelená

Kobylka zelená (Tettigonia viridissima) je druh rovnokrídleho hmyzu z čeľade kobylkovité (Tettigoniidae). Kobylka zelená žije v tráve na lúkach a patrí medzi veľmi rozšírený hmyz.

Iné projekty 

Kobylkovité
Na samotě u lesa

Na samotě u lesa je česko-slovenská komédia, ktorú natočil režisér Jiří Menzel v roku 1976. Film rozpráva príbeh obyčajnej pražskej rodinky a jej pachtenie sa za výhodnou kúpou domčeka na vidieku. V domčeku  ale ešte žije dedko Komárek.

Externé odkazy 
 České filmové nebe-Na samotě u lesa
 
 

Česko-slovenské filmové komédie
České filmové komédie
Filmy z 1976
Filmy podľa názvu
Filmy režírované Jiřím Menzlom
Slinná žľaza

Slinná žľaza () je exokrinná žľaza, ktorá produkuje slinu. V ústnej dutine sa nachádzajú 3 páry veľkých slinných žliaz: príušné, podjazykové a podsánkové. Ďalej sa tu nachádza veľké množstvo malých slinných žliaz.

Delenie 
Podľa veľkosti:
 veľké:
 príušná
 podsánková
 podjazyková
 malé
Podľa typu sekrétu:
 serózne
 mucinózne
 seromucinózne

Tráviaca sústava
Familiárna adenomatózna polypóza

Familiárna adenomatózna polypóza alebo FAP je autozomálne dominantne dedičné ochorenie hrubého čreva s výskytom početných (tisícky) polypov a adenómov, ktoré neskôr malignizujú. Gén, zodpovedný za chorobu, je tzv. APC na 5. chromozóme.

Prognóza 
Choroba prepukne najčastejšie pred 20. rokom života. Polypy a adenómy sú benígne, ale takmer vždy začnú zhubne rásť a vedú ku kolorektálnemu karcinómu. Skoro jedinou možnosťou je chirurgické odstránenie hrubého čreva často aj s konečníkom. Vedecké výskumy sa zameriavajú na spomalenie rastu polypov pomocou nesteroidných antiflogistík. Chirurgickému zákroku musí predchádzať genetické vyšetrenie. Môžu sa vyskytovať nádory aj iných orgánov.

Dedičné choroby
Nádorové choroby

D12 Nezhubný nádor hrubého čreva, konečníka, anusu a análneho kanála
Blízke stretnutie tretieho druhu

Blízke stretnutie tretieho druhu je film režiséra Stevena Spielberga z roku 1977.

Externé odkazy 
 
 

Filmy z 1977
Filmy podľa názvu
Sci-fi filmy USA
Filmy režírované Stevenom Spielbergom
Filmy o mimozemskom živote
867



Udalosti 
 14. december – zvolený nový pápež Hadrián II.
 pápež Mikuláš I. pozval Konštantína a Metoda do Ríma, aby tam vysvätili ich žiakov za biskupov a kňazov. Mikuláš I. však zomrel ešte počas ich cesty a privítal ich nový pápež – Hadrián II.
 staroslovienčina povolená ako liturgický jazyk.

Úmrtia 
 13. november – Mikuláš I., pápež (* cca 820)
 23/24. september – Michal III., byzantský cisár (* 840)

 
 0867
912



Narodenia 

 23. november – Otto I., východofranský kráľ a prvý cisár Rímsko-nemeckej ríše
 Nicephorus II., byzantský cisár
 Abd ar-Rahmán III., emir a kalif Cordoby
 Hjedžong, kráľ Korja († 945)

Úmrtia 
 11. máj – Lev VI., byzantský cisár

 
 0912
1066



Udalosti 
 14. október – v bitke pri Hastingse porazil normanský vojvoda Viliam Dobyvateľ anglosaského kráľa Harolda II.

Úmrtia 
 5. január — Eduard Vyznávač, predposledný anglosaský kráľ (* asi 1004)
 25. september – Harald III., nórsky kráľ (* 1015)
 14. október — Harold II., posledný anglosaský kráľ (* cca 1022)

 
 1066
Sieň slávy slovenského hokeja

Sieň slávy slovenského hokeja je expozícia, ktorá predstavuje najvýraznejšie osobnosti slovenského ľadového hokeja.
Vznikla v roku 2002 z podnetu Slovenského zväzu ľadového hokeja. Spočiatku bola umiestnená na Bratislavskom hrade, od apríla 2004 je prístupná v Slovenskom národnom múzeu na Vajanského nábreží v Bratislave.

Členovia Siene slávy slovenského hokeja 
 2002: Ladislav Troják, Stan Mikita, Michal Polóni, Ladislav Horský, Ján Starší, George Gross, Vladimír Dzurilla, Jozef Golonka, Václav Nedomanský, Peter Šťastný (do 6. apríla 2009)

 2003: Rastislav Jančuška, Vojtech Okoličány, Miroslav Červenka, Ján Jendek

 2004: František Gregor, Karol Fako, Vincent Lukáč, Milan Kužela
 
 2005: Jaroslav Walter, Igor Liba

 2006: Rudolf Tajcnár

 2007: Dušan Pašek

 2008: Dušan Faško

 2009: Dárius Rusnák

 2011: Július Haas, Ján Mitošinka, Róbert Švehla

 2012: Pavol Demitra

 2014: Zdeno Cíger

 2018: Miroslav Šatan

 2019: Ferdinand Marek, Oto Haščák, Július Šupler, Ján Filc
 2021: Peter Bondra
 2022: Žigmund Pálffy

Iné hokejové siene slávy 
 Hokejová sieň slávy - NHL
 Sieň slávy IIHF

Externé odkazy 
 Hokejová sieň slávy
Pád tretej ríše

Pád tretej ríše je film nemeckého režiséra Olivera Hirschbiegela o posledných dvanástich hodinách v Hitlerovom vodcovskom stane.

Externé odkazy 
 
 
 Oficiálna stránka filmu

Nemecké filmy
Filmy z 2004
Filmy podľa názvu
Vojnové filmy
Filmy s tematikou druhej svetovej vojny
Babôčka pávooká

Babôčka pávooká (Aglais io), ľudovo tiež pávie oko, je motýľ z čeľade babôčkovité (Nymphalidae).

Rozmnožovanie 
Babôčka pávooká kladie vajíčka skoro na jar, až 500 naraz. Húsenice sú lesklej čiernej farby so šiestimi radmi ostnatých hrotov a radom bielych bodiek na každom segmente, liahnu sa asi po týždni a živia sa žihľavou a chmeľom.

Strava 
Dospelé jedince pijú nektár z kvitnúcich rastlín, vrátane ozdobných krov, púpav, repíka, konope a ďateliny, ale aj miazgu stromov a hnilé ovocie. Motýle sa usadzujú na kvetoch bodliakov, lopúchov či ďateliny, ale často ich možno zahliadnuť aj na iných rastlinách, ako sajú sladký nektár. Nezriedka ich vidno, ako posedávajú na opadanom prezretom ovocí, ktoré ich láka svojou výraznou arómou.V horských oblastiach sa babôčky uskromnia aj s kamzičníkmi či starčekmi. Živí sa nektárom z kvetín.

Výskyt 
Žije takmer všade. Nájdeme ju v nížinných oblastiach na záhradách, ale aj na horských lúkach. Odolná je aj voči nepriaznivým vplyvom ľudskej činnosti a zásahom do prírody. Kým iné živočíchy, motýle nevynímajúc, si takéto zásahy tvrdo odskákali a ich populácia sa postupne zmenšila, bábôčka [pávooká] vzdoruje zmenám veľmi hrdinsky. Aj keď je pravda, že ak by vedela rozprávať, asi by nám nepekne vyčinila, že jej najkrajšie lúky a polia zastaviame obludnými logistickými centrami. Je rozšírená v celej Európe. Jej hostiteľskou rastlinou je Urtica dioica L.Humulus lupulus L. Motýle sa usadzujú na kvetoch bodliakov, lopúchov či ďateliny, ale často ich možno zahliadnuť aj na iných rastlinách, ako sajú sladký nektár. Nepokosený trávnik je pre babôčky raj na zemi.

Iné projekty 

Babôčkovité
Stefan Liv

Stefan Daniel Patryk Liv (21. december 1980, Gdyňa, Poľsko - 7. september 2011, Letisko Tunošna, blízko Jaroslavľu, Rusko) narodený ako Patryk Śliż, bol švédsky reprezentant v ľadovom hokeji.

Kariéra 
Liv bol dlhé roky brankárskou jednotkou tímu HV71 Jönköping. V roku 2000 (4. kolo) bol draftovaný klubom Detroit Red Wings. V zámorí odohral až sezónu 2006/07 za Grand Rapids Griffins. Po tom, ako sa nepresadil v NHL, sa vrátil z USA späť do Švédska a k zahraničnému angažmánu sa odhodlal až v roku 2010. Po sezóne 2010/2011, v ktorej žiaril v tíme Sibir Novosibirsk prestúpil do Lokomotivu. Medzi najväčšie úspechy Stefana Liva patrí aj niekoľko titulov majstra Švédska, dva bronzy a jedno striebro z MS či účasť v all-star zápase KHL.

Reprezentácia 
Zúčastnil sa mnohých MS, štartoval aj na dvoch olympiádach. V Turíne v roku 2006 bol súčasťou zlatého švédskeho výberu, rovnako ako neskôr pri zlatom úspechu na MS. Hrával s reprezentačným dresom číslo 15.

Štatistika

Základná časť

Play-off

Medzinárodná

Externé odkazy 
 
 Stefan Liv na stránke HV 71 Jonkoping

Švédski hokejisti
Švédski olympijskí víťazi
Olympijskí víťazi v ľadovom hokeji
Účastníci MS v hokeji 2002
Účastníci MS v hokeji 2004
Účastníci MS v hokeji 2005
Účastníci MS v hokeji 2006
Účastníci MS v hokeji 2009
Obete leteckých katastrof
Švédski hokejoví brankári
Karol Kállay (fotograf)

Karol Kállay (* 26. apríl 1926, Čadca – † 4. august 2012) bol slovenský umelecký fotograf a dokumentarista, autor reportážnych fotografických cyklov zo zahraničia, monotematických publikácií a fotografií moderného odievania pre domáce i zahraničné časopisy.

Život 
Po skončení gymnázia v Trenčíne a v Ružomberku začal amatérsky fotografovať.

Vyštudoval Vysokú školu ekonomickú a Univerzitu Komenského v Bratislave. Od roku 1945 fotografoval profesionálne. V roku 1954 vydal svoju prvú knihu. Člen Medzinárodnej federácie umeleckej fotogragie (FIAP) a držiteľ titulu EFIAP (Excellence de la Féderation Internationale de l'Art Photographique). V roku 1992 získal cenu redakcie magazínu GEO -  Fotograf roka.

Je považovaný za jedného z najlepších slovenských fotografov.

Určitý čas pracoval aj ako asistent filmového režiséra, napr. pri filme Čertova stena.

Pre módny časopis Móda pracoval ako jediný interný fotograf viac ako 30 rokov. Časopis bol vydávaný od roku 1950 Československým zväzom žien. Kállayove fotografie prvý krát zverejnil v letnom vydaní z roku 1956. S Módou pracoval do konca 80. rokov, medzi jeho ďalšie spolupráce patrili nemecké časopisy Saison a Sibylle a francúzsky Jardin des Mondes. V domácich a zahraničných časopisoch mal Kállay za tridať rokov publikovať viacej než 20 tisíc fotografií. V roku 2019 je plánované vydanie knihy Karol Kállay – Zaostrené na krásu zaoberajúcej sa Kállayovou módnou fotografiou.

Ocenenia 
 2001 - Krištáľové krídlo v kategórii výtvarné umenie

Referencie

Iné projekty 

Absolventi Ekonomickej univerzity v Bratislave
Absolventi Univerzity Komenského
Slovenskí fotografi
Slovenskí dokumentaristi
Držitelia Krištáľového krídla
Osobnosti z Čadce
Laureáti Pribinovho kríža I. triedy
Sanny Lindström

Sanny Lindström (* 24. december 1979, Štokholm, Švédsko) je bývalý švédsky reprezentant v ľadovom hokeji.

Klubový hokej 
Hral na poste obrancu. Je 186 cm vysoký a váži 93 kg (údaj z roku 2005). V roku 1999 bol v úvodnom drafte NHL draftovaný klubom Colorado Avalanche v štvrtom kole zo 112. miesta. V sezóne 2004-2005 hral za Timrå IK v švédskej hokejovej Elitserien. Nosí dres číslo 8.

Reprezentácia 
Sanny Lindström reprezentoval Švédsko na majstrovstvách sveta v roku 2005, kde sa jeho mužstvo umiestnilo na štvrtom mieste. Nastúpil v troch zápasoch. Nosí reprezentačný dres číslo 5.

Štatistika na MS

Externé odkazy 
 
 Sanny Lindström na stránke Timrå IK

Švédski hokejisti
Účastníci MS v hokeji 2005
Účastníci MS v hokeji 2010
Osobnosti zo Štokholmu
Magnus Johansson

Magnus Johansson (* 4. september 1973, Linköping, Švédsko) je bývalý švédsky hokejista a reprezentant.

Klubový hokej 
Magnus Johansson je obranca. Je  vysoký a váži  (údaj z roku 2005). V sezóne 2004 – 2005 hral za Linköpings HC v švédskej hokejovej Elitserien. V sezóne 2007/2008 sa mu prvýkrát podarilo dostať do NHL.Na začiatku sezóny nastupoval za Chicago Blackhawks, ktoré ho v priebehu sezóny vymenilo do Florida Panthers.Od sezóny 2008/2009 pôsobí v tíme KHL Atlant Mytišči. Nosí dres číslo 7.

MS 2005  
Magnus Johansson reprezentoval Švédsko na majstrovstvách sveta v roku 2005, kde sa jeho mužstvo umiestnilo na štvrtom mieste. Nastúpil vo všetkých deviatich zápasoch Švédska.

MS 2006 
Tréner Bengt-Åke Gustafsson ho nominoval i na Majstrovstvá sveta v hokeji 2006 v lotyšskej Rige, kde získal zlatú medailu.

MS 2007 
Súčasťou reprezentácie bol aj o rok neskôr na šampionáte v Moskve.

Štatistika na MS

Iné projekty

Externé odkazy 
 
 Magnus Johansson na stránke Linköpings HC (klikni ELIT/Truppen)

Švédski hokejisti
Účastníci MS v hokeji 2002
Účastníci MS v hokeji 2003
Účastníci MS v hokeji 2005
Účastníci MS v hokeji 2006
Účastníci MS v hokeji 2007
Účastníci MS v hokeji 2008
Účastníci MS v hokeji 2009
Účastníci MS v hokeji 2010
Osobnosti z Linköpingu
Niklas Kronwall

Niklas Kronwall (* 12. január 1981, Štokholm) je bývalý švédsky reprezentant v ľadovom hokeji. V NHL hrával  za klub v  Detroit Red Wings, s ktorým získal v roku 2008 Stanley cup. V reprezentácii sa stal v roku 2006 olympijským víťazom v Turíne. V tom istom roku sa tiež stal majstrom sveta v ľadovom hokeji. Tiež je členom Zlatej trojkoruny.

Klubový hokej 
Niklas Kronwall je bývalý obranca. Je 183 cm vysoký a váži 83 kg (údaj z roku 2006). V roku 2000 bol draftovaný v úvodnom drafte NHL klubom Detroit Red Wings už v prvom kole z 29. miesta. V sezónach 1999/03 hral za  Djurgårdens IF Štokholm v švédskej hokejovej Elitserien. V sezóne 2003/04 sa prvýkrát dostal na ľad NHL a odohral za Detroit Red Wings 20 zápasov. V sezóne 2004/05 (počas lockoutu v NHL) hral za farmársky klub Detroitu Grand Rapids Griffins v nižšej súťaži AHL. 

V sezónne 2007/2008 získal s Detroitom Stanley cup a tým sa dostal do Zlatej trojkoruny. Tiež bol v nasledujúcej sezónne vo finále Stanley cupu, ale tentoraz ho nezískal. 27. decembra 2010 dopomohol víťazným gólom k 400. víťazstvu brankárovi Chrisovi Osgoodovi.

31. októbra 2011 podpísal s Detroitom sedemročnú zmluvu na 33,25 milióna $.

Reprezentácia 

  
  
  
  
  
  
  
  

Niklas Kronwall reprezentoval Švédsko na majstrovstvách sveta v roku 2005, kde sa jeho mužstvo umiestnilo na štvrtom mieste. Nastúpil vo všetkých deviatich zápasoch Švédska. Bol najlepším strelcom medzi švédskymi obrancami, dal počas majstrovstiev tri góly. Nosí reprezentačný dres číslo 7.

Švédsko získalo na Zimných olympijských hrách 2006 v Turíne zlaté olympijské medaily. Po rozpačitom úvode, keď v základnej skupine skončilo až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2. Niklas Kronwall bol do zostavy zaradený na posledné dva zápasy v semifinále a finále namiesto zraneného Mattiasa Öhlunda. V tých sa mu darilo, keď jeho jediná strela skončila v sieti a okrem toho získal ďalší bod nza prihrávku na gól.

Tréner Bengt-Åke Gustafsson ho nominoval aj na Majstrovstvá sveta v hokeji 2006 v lotyšskej Rige kde sa s tímom stal majstrom sveta v ľadovom hokeji.

Úspechy
 majster Elitserien z klubom Djurgårdens IF v roku 2000 a 2001
 nováčik Elitserien v roku 2000
 zisk ocenenia Eddie Shore Award pre najlepšieho obrancu v roku 2005
 Prvý All-Star Team AHL v sezónne 2004-05
 All-Star Team majstrovstiev sveta 2005
 titul majstra sveta 2006
 All-Star Team majstrovstiev sveta 2006
 najužitočnejší a najlepší obranca majstrovstiev sveta v hokeji 2006
 zlatá olympijská medaila 2006
 zisk Stanley cupu s Detroit Red Wings v roku 2008 
 členstvo Zlatej trojkoruny v roku 2008

Štatistika

Klubová štatistika

Iné projekty

Externé odkazy 
 
 
 Niklas Kronwall na stránke Detroit Red Wings

Švédski hokejisti
Švédski olympijskí víťazi
Olympijskí víťazi v ľadovom hokeji
Majstri sveta v ľadovom hokeji
Strieborní olympijskí medailisti v ľadovom hokeji
Švédski strieborní olympijskí medailisti
Účastníci MS v hokeji 2006
Hráči Detroit Red Wings
Víťazi Stanleyho pohára
Osobnosti zo Štokholmu
Siločiara

Siločiary alebo vektorové čiary či silokrivky silového poľa sú myslené čiary (krivky), ktoré určujú smer silového pôsobenia v jednotlivých bodoch priestoru. Inak povedané siločiary sú krivky vo vektorovom poli nakreslené tak, že ich teoretické dotyčnice v každom bode sú zhodné s smerom vektora veličiny poľa v danom bode.

Siločiara je krivka, ku ktorej je v každom jej bode vektor intenzity daného poľa jej dotyčnicou. Siločiara je orientovaná krivka, pričom orientácia zodpovedá orientácii intenzity daného poľa. Siločiary sú kolmé k ekvipotenciálnym plochám (sú to normály ekvipotenciálnych plôch).

Najznámejšie sú magnetické siločiary, ktoré sa nakreslia „samy“ v okolí magnetu pomocou železných pilín. Poskytujú názorný obraz rozdelenia silového poľa v priestore (jeho smeru aj veľkosti). Hoci sú siločiary dvojrozmerné, v skutočnosti je pole, ktoré znázorňujú, priestorové.

Použitie
Siločiary sa používajú na grafické znázornenie priebehu silového poľa. Nejčastejšie sa používajú pre zobrazenie elektrického, magnetického resp. gravitačného poľa.
Siločiary elektrického poľa sú myslené čiary ktorými znázorňujeme silové pôsobenie elektrického poľa na kladne nabitú časticu v rôznych bodoch poľa.

Matematické metódy vo fyzike
Zoznam premenných hviezd

V súčasnej dobe je známych viac ako 30 000 premenných hviezd, no ich počet sa stále rozširuje, takže je nemožné zostaviť jediný kompletný zoznam s každou objavenou premennou hviezdou. Nasledujúci zoznam známych premenných hviezd obsahuje hviezdy, ktoré patria medzi veľmi známe, jasné, významé alebo ináč zaujímavé.

 R And
 S And (1885 supernova v Galaxii Androméda)
 U Ant
 θ Aps
 η Aql
 R Aql
 V Aql
 R Aqr
 T Aqr
 U Ara
 R Ari
 U Ari
 ε Aur
 R Aur
 AE Aur
 R Boo
 W Boo
 X Cam
 VZ Cam
 η Car (vyprchávajúci nadobor)
 l Car
 R Car
 S Car
 γ Cas
 ρ Cas
 R Cas
 S Cas
 W Cas
 δ Cen
 η Cen
 R Cen
 S Cen
 T Cen
 V645 Cen (Proxima Centauri)
 δ Cep
 μ Cep
 S Cep
 T Cep
 U Cep
 RW Cep
 SS Cep
 AR Cep
 ο Cet (Mira, "úžasná")
 T Cet
 U Cet
 W Cet
 R Cha
 R CMa
 VY CMa
 FW CMa
 S CMi
 R Cnc
 X Cnc
 RS Cnc
 T Col
 R Com
 α CrB (Alphecca alebo Gemma)
 R CrB
 S CrB
 T CrB
 U CrB
 V CrB
 W CrB
 R Cru
 R Crv
 χ Cyg
 P Cyg
 R Cyg
 U Cyg
 W Cyg
 X Cyg
 RT Cyg
 SS Cyg
 SU Cyg
 CH Cyg
 KY Cyg
 R Del
 U Del
 EU Del
 β Dor
 S Dor (vo Veľkom Magellanovom mraku)
 R Dra
 T Eri
 R For
 η Gem
 ζ Gem
 R Gem
 U Gem
 S Gru
 α Her
 g Her (30 Her)
 u Her (68 Her)
 S Her
 U Her
 X Her
 R Hor
 U Hor
 R Hya
 U Hya
 VW Hya
 BL Lac (pôvodne sa myslelo že je to premenná hviezda, neskôr sa zistilo, že je to blazar)
 R Leo
 R Lep (Hind Crimsonova hviezda)
 RX Lep
 R LMi
 RU Lup
 β Lyr
 R Lyr
 RR Lyr
 U Mic
 U Mon
 V Mon
 R Nor
 T Nor
 R Oct
 S Oct
 V Oph
 X Oph
 RS Oph
 BF Oph
 α Ori (Betelgeuze)
 U Ori
 W Ori
 VV Ori
 CK Ori
 κ Pav
 S Pav
 β Peg
 R Peg
 X Peg
 β Per (Algol)
 φ Per
 ρ Per
 X Per
 ζ Pho
 R Pic
 TX Psc
 L2 Pup
 RS Pup
 T Pyx
 S Scl
 δ Sco (Dschubba)
 RR Sco
 RS Sco
 RT Sco
 α Sct
 R Sct
 UY Sct
 R Ser
 S Ser
 U Sge
 WZ Sge
 RR Sgr
 R Sgr
 U Sgr (v M25)
 RT Sgr
 RU Sgr
 RY Sgr
 VX Sgr
 λ Tau
 T Tau
 SU Tau
 R Tri
 R UMa
 T UMa
 U UMa
 Z UMa
 α UMi (Polárka)
 R Vir
 S Vir
 W Vir
 SS Vir
 R Vul
 U Vul
 Z Vul

Zdroj 

David H. Levy, Observing variable stars : a guide for the beginner (angl.)

Premenné hviezdy
Zoznamy hviezd
Mlynárik žeruchový

Mlynárik žeruchový (Anthocharis cardamines) patrí do stredne početnej čeľade denných motýľov, z ktorej žije na území Slovenska do 20 druhov.

Samček má charakteristicky žiarivo oranžovo až tmavožlto sfarbenú vonkajšiu polovicu krídel. Samičkine krídla sú biele.

Iné projekty 

Mlynárikovité

Najmenej ohrozené druhy
Opotrebovávacia vojna (Arabsko-izraelský konflikt)

Štvrtá arabsko-izraelská vojna alebo Opotrebovávacia vojna začala 21. októbra 1967 potopením izraelského torpédoborca Ejlat dvomi raketovými člnmi egyptského námorníctva. Pokračovala sériami lokálnych cezhraničných incidentov a útokov, ktoré však neboli spojené s klasickými frontovými bojmi a obsadzovaním krajiny. Skončila 7. augusta 1970 so šrámami na obidvoch stranách (pričom tie arabské boli väčšie). Na arabskej strane sa angažovali najmä Egypt, Jordánsko a arabské obyvateľstvo obsadených území.

Vojna vypukla krátko po ukončení Šesťdňovej vojny. Po menších potýčkach medzi znepriatelenými stranami celá situácia nakoniec vyvrcholila 21. októbra 1969, keď egyptský prezident Násir oficiálne vyhlásil Harb al-Istinzaf, alebo inak Vojnu za vyčerpanie Izraela.

Externé odkazy 
 Operácia Tarnegol 53 (po česky)

Vojny 20. storočia
Izrael
Arabsko-izraelské vojny
Vzhľad kryštálu

Vzhľad kryštálu minerálu je jedna z vlastností minerálu. Zaoberá sa ním kryštalografia.

Súbor všetkých plôch a ich zoskupenie na kryštále nazývame kryštálovým tvarom. Kombináciou jednoduchých tvarov vznikajú tzv. spojky. Prevládajúci rozmer (relatívna šírka a dĺžka) plôch a prevládajúci tvar určujú celkový vzhľad čiže habitus kryštálu. Dva kryštály, ktoré majú rovnakú kombináciu tvarov, môžu mať rozličný habitus, a naopak. Tvar a habitus závisia od chemického zloženia kryštálu, ale môžu ich ovplyvňovať fyzikálne podmienky počas jeho rastu.

Pozri aj 
 Kryštálová sústava

Zdroj 
Zdroj, z ktorého (pôvodne) čerpal tento článok

Mineralógia
Kryštalografia
Priepustnosť svetla (nerast)

Priepustnosť svetla minerálom je jedna z fyzikálnych vlastností minerálov. 

Podľa stupňa priepustnosti svetla rozdeľujeme minerály do niekoľkých skupín: nazývame:
 priehľadné: sú minerály, ktoré umožňujú vidieť aj cez hrubšiu vrstvičku; väčšinou sú to bezfarebné číre minerály – kryštály, ako napríklad krištáľ, halit alebo topás; vplyvom rozličných prímesí a uzavrenín sa môžu priehľadné minerály zakaliť a potom sú
priesvitné: tmavo zafarbené minerály často presvitajú len na hranách alebo v tenkých vrstvičkách
nepriehľadné: sú všetky kovovolesklé minerály a mnohé matné farebné minerály.

Priepustnosť svetla závisí okrem iného aj od stavby minerálu. Jemnozrnné agregáty napr. sadrovca alebo sľudy, sú nepriehľadné alebo len priesvitné, zatiaľ čo ich väčšie kryštály sú dokonale priehľadné. Tenké lupienky z jemnozrnných agregátov sú však tiež priehľadné.

Zdroj 
Zdroj, z ktorého (pôvodne) čerpal tento článok 

Mineralógia
Lesk minerálu

Lesk minerálu je jedna z fyzikálnych vlastností minerálov. Závisí všeobecne od spôsobu odrazu a lomu svetla aj od kvality povrchu minerálu. 

Možno rozlíšiť dva hlavné typy - kovový a nekovový lesk. Minerál nemusí mať vždy rovnaký druh lesku. Určiť rozdiel medzi kovovým a nekovovým leskom nie je vždy jednoduché, preto sa lesk v sporných prípadoch môže určiť ako polokovový.
kovový lesk: majú rudné minerály (pyrit, galenit), ktoré sa lesknú ako kovy a majú silnú odrazovú mohutnosť pre svetlo
nekovový lesk: má niekoľko medzistupňov
diamantový lesk: veľmi silný, majú ho minerály s vysokým indexom lomu
sklený lesk: majú mnohé jednoduché minerály, ktoré sú v prírode najviac rozšírené 
 mastný, resp. matný lesk: majú minerály s nízkou odrazovou mohutnosťouhodvábny lesk: majú minerály s jemnovláknitými agregátmi, napr azbestperleťový lesk''': majú jemnovrstvičkovité minerály alebo dokonale štiepateľné minerály, ako napr. sľudy

Externé odkazy
Zdroj, z ktorého (pôvodne) čerpal tento článok 

Mineralógia
Vryp minerálu

Vryp minerálu môže byť aj lesk vrypu minerálu, pozri lesk vrypu minerálu.
Vryp minerálu (iné názvy: farba vrypu minerálu/nerastu, farba vrypu, vryp nerastu, vryp) je jedna zo základných fyzikálnych vlastností minerálov, ktorá je jednoduchou pomôckou pri ich rozlišovaní. Pozoruje sa ako farba jemnozrnného prášku, ktorý vzniká pri trení o neglazovanú porcelánovú platničku.

Spôsob určovania 
Vrypom sa možno presvedčiť, či je minerál (nerast) farebný alebo zafarbený. Skúšaný minerál je potrebné trieť po drsnom povrchu bielej nepolievanej porcelánovej doštičky a potom pozorujeme farbu vzniknutého prášku t. j. farbu vrypu. Na určovanie farby vrypu používame vždy čerstvé, nezvetrané kúsky minerálov. Farebné minerály majú vždy farebný vryp viac - menej zodpovedajúci vlastnej farbe nerastu, často so svetlejším odtieňom. Bezfarebné a biele nerasty majú farbu vrypu bielu. Mimoriadne veľký rozdiel medzi vlastnou farbou a farbou vrypu je pri kovovolesklých nerastoch. Žltý pyrit má čiernozelený vryp, čierny alebo striebristý hematit ma višňovočervený vryp. Pre niektoré minerály je farba vrypu jednoduchá a pritom určujúca pomôcka.

Referencie

Zdroj 
Zdroj, z ktorého (pôvodne) čerpal tento článok 

Mineralógia
Farba minerálu

Farba minerálu (nerastu) je jedna z fyzikálnych vlastností minerálov, ktorú možno jednoducho pozorovať voľným okom. Pri mnohých mineráloch je jedným zo základných určovacích znakov. Je však veľmi premenlivou vlastnosťou a nie je preto vhodné spoliehať sa iba na ňu.

Pre mnohé farebné (idiochromatické) nerasty je farba podstatnou a nemennou vlastnosťou, a preto je vhodným rozlišovacím znakom. 

Iné minerály sú v čistej forme číre, ale v prírode ich často nachádzame rozlične zafarbené prímesami. Poznáme napr. žltú, ružovú, fialovú i hnedú odrodu kremeňa alebo modrú soľ. Pre tieto zafarbené (alochromatické) minerály nie je už farba podstatný rozlišovací znak. 

Niektoré minerály menia farbu podľa druhu osvetlenia, iné môžu meniť zafarbenie podľa smeru, v ktorom ich prezeráme. Tieto sa označujú ako mnohofarebné (pleochroické). Niekedy je vlastnú farba minerálu ukrytá pod vrstvou premeneného povrchu alebo pod prirodzeným tenkým povlakom. Na povrchu rudných minerálov sa často objavujú tzv. nábehové farby.

Farba minerálu nemusí byť vždy stála, veľa polodrahokamov aj drahokamov stráca svoj farebný odtieň na svetle, napr. smaragd, ametyst, ruženín. Na svetlo citlivo reagujú aj niektoré minerály s obsahom striebra, pokrývajú sa tenkou hnedočiernou vrstvičkou. Mnohé minerály sa dajú zafarbovať umelo, napríklad zahriatím na vysokú teplotu alebo rádioaktívnym či ultrafialovým žiarením.

Referencie

Pozri aj 
 Vryp nerastu

Zdroj 
Zdroj, z ktorého (pôvodne) čerpal tento článok 

Mineralógia
Lom (minerál)

Lom je spôsob rozpadávania minerálu podľa nerovných plôch. Lomné minerály sú všetky neštiepateľné minerály a niektoré štiepateľné minerály.

Po údere do minerálu geologickým kladivom sa rozlomí a zjavia sa plochy s drsným a nerovným povrchom. V tomto prípade hovoríme o lome nerastu (pri štiepaní sú štiepne plochy zväčša rovné a môžu vzniknúť aj pri opakovaných úderoch kladivom). Väčšina minerálov sa štiepe aj láme, no niektoré sa len lámu.

Na charakterizovanie lomu používame označenie: rovný, nerovný, lastúrovitý, hákovitý, hladký, trieštivý.

Zdroj 
 Zdroj, z ktorého (pôvodne) čerpal tento článok

Mineralógia
Štiepateľnosť

Štiepateľnosť je spôsob rozpadávania minerálu (nerastu) pozdĺž presne určených štiepnych plôch. Tieto plochy sa nachádzajú väčšinou medzi vrstvami atómov alebo na miestach, kde sú väzby medzi atómami najslabšie. Štiepne plochy nie sú také hladké ako kryštálové plochy, hoci sú veľmi súdržné a rovnomerne odrážajú svetlo.

Takzvané štiepne tvary obmedzujú nové hladké štiepne plochy. Niektoré minerály majú štiepateľnosť v niekoľkých rozličných smeroch, ako napríklad kamenná soľ a galenit pozdĺž plôch osemstenu, kalcit sa rozpadá na fragmenty klenca. Iné minerály, ako napr. sľudy, sadrovec alebo topás, majú dokonalú štiepateľnosť len v jednom smere, v iných smeroch je ich štiepateľnosť menej dokonalá alebo nijaká. Na priehľadných kryštáloch môžeme niekedy starostlivým pozorovaním zistiť tenké trhlinky štiepateľnosti prebiehajúce v určitých kryštalografických smeroch. Tieto trhlinky môžu veľmi dobre pomôcť pri identifikácii.

Štiepateľnosť minerálu môže byť: 
 dokonalá
 menej dokonalá
 nedokonalá
 bez štiepateľnosti

Väčšina minerálov sa štiepe aj láme, no niektoré sa len lámu. Neštiepateľné nerasty sú teda nerasty lomné.

Externé odkazy
Zdroj, z ktorého (pôvodne) čerpal tento článok 

Mineralógia
Tvrdosť minerálu

Tvrdosť minerálu alebo vrypová tvrdosť je všeobecne schopnosť kryštálu odolávať poškodeniu kryštálovej plochy iným minerálom alebo predmetom. Tvrdosť je odpor, ktorý kladie určitý minerál vonkajšiemu mechanickému pôsobeniu. 

Pre relatívne porovnanie tvrdosti minerálov sa používa Mohsova stupnica tvrdosti.

Pozri aj 
 Materiálová tvrdosť

Zdroj 
Zdroj, z ktorého (pôvodne) čerpal tento článok 

Mineralógia
Tvrdosť
Mohsova stupnica tvrdosti

Mohsova stupnica tvrdosti je relatívna stupnica tvrdosti minerálov. Zostavil ju Friedrich Mohs (1773 - 1839) ako desaťčlennú skupinu zoradenú tak, že každý tvrdší minerál rýpe do predchádzajúceho mäkšieho. 

Tvrdosť minerálov môžeme približne odhadnúť aj jednoduchými prostriedkami:

V praxi sa môžeme stretnúť s týmito prípadmi: Tvrdosti sú vyrovnané, ak sa obidva minerály navzájom vrypom nepoškodia. Rovnako sú tvrdosti identické, ak sa určovaný minerál a etalón stupnice navzájom rýpu. Keď určovaným minerálom nemôžeme rýpať etalón stupnice, ale etalón môže vytvoriť vryp v určovanom mineráli, leží stupeň jeho tvrdosti medzi tvrdosťami oboch vzoriek (etalónov) stupnice. V tomto prípade sa tvrdosť minerálu rovná tvrdosti nižšieho stupňa, ku ktorej pripočítame 0,5.

Zdroj 
 mineraly.sk

Meracie stupnice
Mineralógia
Tvrdosť
Habitus kryštálu

Habitus kryštálu alebo celkový vzhľad kryštálu minerálu (nerastu) je charakteristický vzhľad kryštálu minerálu, ktorý je daný prevládajúcim tvarom. Najčastejšie tvary habitu sú:
ak prevláda jeden rozmer nad ostatnými:
stĺpcovitý
steblovitý: tvar minerálu je podobný steblám rastlín alebo čepeli noža
ihlicovitý: kryštály minerálu tvoria zhluky tenkých ihličiek, ktoré často vyrastajú z jedného miesta
kríčkovitý: tvar minerálu je podobný rozvetveným rastlinám
vláknitý
ak prevládajú dva rozmery:
doskovitý
tabuľkovitý
lístkovitý
rovnorozmerný (izometrický), čiže s rovnomerne vyvinutými plochami:
osemsten
kocka
prizmatický: po celej dĺžke má kryštál rovnaký prierez
obličkovitý: minerál tvorí zaoblené obličkovité tvary
celistvý: minerál nemá žiadny určitý tvar
dvojčatný zrast: pri dvojčatnom zraste ide o nerovnobežné, symetrické zrastenie dvoch alebo viacerých kryštálov toho istého druhu. Zdvojčatenie môže vzniknúť dotykom alebo prerastením. Mnohonásobné a polysyntetické dvojčatá obsahujú viac než dva samostatné kryštály.

Pozri aj 
Kryštálový tvar
Kryštálová sústava

Externé odkazy
Zdroj, z ktorého (pôvodne) čerpal tento článok 

Mineralógia
Hustota minerálu

Hustota minerálu patrí medzi fyzikálne vlastnosti minerálov.

Hodnota hustoty minerálov aj hornín sa väčšinou udáva v kg.m³, kg.dm³ alebo g.cm³. Hustota minerálov v zemskej kôre nezávisí od smeru, ale len od teploty a tlaku. Hustota väčšiny minerálov sa pohybuje v rozmedzí 2,0-4,0 kg.dm³. Minerály možno rozdeliť podľa hustoty na skupiny:
ľahkých: 1,0-2,0 kg.dm³
stredne ťažkých: 2,0-4,0 kg.dm³
ťažkých: 4,0-6,0 kg.dm³
veľmi ťažkých: nad 6,0 kg.dm³

Zdroj 
Zdroj, z ktorého (pôvodne) čerpal tento článok

Mineralógia
Pavol Abrhan

Pavol Abrhan (* 25. júl 1959, Vráble) je bývalý poslanec Národnej rady Slovenskej republiky, Bol predsedom poslaneckého klubu KDH a predsedom Osobitného kontrolného výboru na kontrolu činnosti SIS.

Pôsobenie v politike
Pavol Abrhan bol zvolený za poslanca NR SR vo volebnom období 20022006 za Kresťanskodemokratické hnutie (KDH). Bol členom Výboru NR SR pre verejnú správu.

Vo voľbách v roku 2006 bol opätovne zvolený za poslanca za KDH a stal sa členom Výboru NR SR pre verejnú správu a regionálny rozvoj a Osobitného kontrolného výboru NR SR na kontrolu činnosti SIS.

Za poslanca za stranu KDH bol zvolený aj vo voľbách v roku 2010, ale tentoraz sa stal overovateľom Výboru NR SR pre kultúru a médiá a Osobitného kontrolného výboru NR SR na kontrolu činnosti SIS.

Kandidoval aj vo voľbách v roku 2016, ale nebol zvolený, pretože KDH sa nedostalo do parlamentu.

Referencie

Externé odkazy 

 Oficiálna stránka Pavla Abrhana

Narodenia v 1959
Žijúci ľudia
Osobnosti z Vrábeľ
Slovenskí politici
Politici KDH
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Tibor Bastrnák

MUDr. Tibor Bastrnák (* 17. november 1964, Šahy) je slovenský politik, bývalý poslanec Národnej rady SR a Nitrianskeho samosprávneho kraja. Vo voľbách do NR SR 2016 kandidoval na kandidátke MOST-HÍD na 6. mieste.

Profesionálna kariéra 
 1991 - 2009 - lekár na Gynekologicko-pôrodníckom oddelení nemocnice v Komárne

Politická kariéra

Celoštátna úroveň 
Tibor Bastrnák bol poslancom národnej rady vo volebnom období 2002–2006 zvoleným vo voľbách za Stranu maďarskej koalície (SMK) . Bol členom Výboru NR SR pre nezlučiteľnosť funkcií a Výboru NR SR pre zdravotníctvo.

Vo voľbách v roku 2006 bol opätovne zvolený za poslanca za SMK. Bol členom Výboru NR SR pre zdravotníctvo a Osobitného kontrolného výboru NR SR na kontrolu činnosti SIS.
Od júla 2009 je činný ako popredný predstaviteľ a spoluzakladateľ politickej strany Most-Híd.

Za poslanca NR SR za stranu Most-Híd bol zvolený vo voľbách v roku 2010 . Bol podpredsedom výboru NR SR pre zdravotníctvo.

 2016 – poslanec NR SR zvolený za stranu MOST – HÍD. Kandidoval na 6. mieste. Dostal 10 825 platných prednostných hlasov. Bol členom mandátového a imunitného výboru NR SR a výboru NR SR pre zdravotníctvo.

Regionálna úroveň 
 2000 - 2002 - zástupca predsedu Úradu Nitrianskeho samosprávneho kraja
 2002 - 2006 - poslanec zastupiteľstva Nitrianskeho samosprávneho kraja

Komunálna úroveň 
 2003 - 2010 - primátor Komárna
 V roku 2010 na kommunálnych volbách v Komárne skončil ako tretí a posledný, za Antonom Marekom a Lászlóm Stubendekom.

Referencie

Externé odkazy 
 Tibor Bastrnák na stránke Most-Híd
 

Narodenia v 1964
Žijúci ľudia
Osobnosti zo Šiah
Slovenskí politici
Politici MOST-HÍD
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2012 – 2016)
Poslanci NR SR (2016 – 2020)
Poslanci Nitrianskeho samosprávneho kraja
Slovenské osobnosti maďarského pôvodu
Jaroslav Baška

Ing. Jaroslav Baška (* 5. apríl 1975, Považská Bystrica) je predseda Trenčianskeho samosprávneho kraja, bývalý minister obrany Slovenskej republiky a súčasný poslanec Národnej rady Slovenskej republiky za stranu SMER – sociálna demokracia. Pôsobil aj ako starosta obce Dohňany za SMER-SD a ĽS-HZDS.

Profesionálna kariéra 
V roku 1998 získal titul Ing. absolvovaním štúdia na Elektrotechnickej fakulte Žilinskej univerzity v Žiline. Od skončenia školy až do roku 2002 pracoval v Matadore Púchov.

Politická kariéra

Celoštátna politika 
 2002 – 2006 – poslanec Národnej rady Slovenskej republiky zvolený vo voľbách za stranu SMER , ktorá od 1. januára 2005 pôsobí pod názvom SMER – sociálna demokracia (SMER-SD). Bol členom Výboru NR SR pre ľudské práva, národnosti a postavenie žien.
 2006 – opätovne zvolený za poslanca vo voľbách do národnej rady za SMER-SD . Poslanecký mandát od 19. júla 2006 neuplatňuje, pretože bol menovaný za štátneho tajomníka ministerstva obrany.
 2008 – 30. januára bol vymenovaný za ministra obrany namiesto Františka Kašického.
 2010 – Vo voľbách v roku 2010 bol zvolený za poslanca za stranu SMER-SD . Stal sa členom výboru NR SR pre obranu a bezpečnosť
 2016 – poslanec NR SR zvolený za stranu SMER-SD. Kandidoval na 13. mieste. Dostal 7 278 platných prednostných hlasov. Bol členom osobitného kontrolného výboru NR SR na kontrolu činnosti SIS a výboru NR SR pre obranu a bezpečnosť.
 2020 – poslanec NR SR zvolený za stranu SMER-SD. Kandidoval na 8. mieste. Dostal 21 372 platných prednostných hlasov. Je členom výboru NR SR pre verejnú správu a regionálny rozvoj.

Komunálna politika 
 2003 – 2006 – starosta obce Dohňany zvolený za koalíciu SMER, HZDS

Regionálna politika 
V novembri 2013 bol zvolený za predsedu Trenčianskeho samosprávneho kraja. Po prvýkrát v histórii kraja víťazstvo získal už v prvom kole, s 53,45%. Kandidoval za stranu SMER-SD.

Súkromný život 
Jaroslav Baška je ženatý a má tri deti.

Referencie

Iné projekty

Externé odkazy 
 
 Jaroslav Baška na stránke MO SR

Narodenia v 1975
Žijúci ľudia
Absolventi Žilinskej univerzity
Slovenskí politici
Ministri obrany Slovenskej republiky
Štátni tajomníci Ministerstva obrany Slovenskej republiky
Politici Smeru
Starostovia na Slovensku
Poslanci NR SR (2002 – 2006)
Poslanci NR SR (2006 – 2010)
Poslanci NR SR (2010 – 2012)
Poslanci NR SR (2016 – 2020)
Poslanci NR SR (2012 – 2016)
Predsedovia Trenčianskeho samosprávneho kraja
Osobnosti z Považskej Bystrice
Poslanci NR SR (2020 – 2024)
Juraj Blanár

Ing. Juraj Blanár (* 19. máj 1966, Žilina) je poslanec Národnej rady Slovenskej republiky a bývalý predseda Žilinského samosprávneho kraja.

Život 
Juraj Blanár vyštudoval Vysokú školu dopravy a spojov v Žiline. V roku 1991 pracoval vo firme Žilinské komunikácie s.r.o., od roku 1991 do 1994 bol asistentom na VŠDS. Od roku 1994 do 2002 pracoval vo Váhostave Žilina.

Politická činnosť 
Je podpredseda strany SMER-SD. Juraj Blanár je predsedom krajskej organizácie strany SMER - sociálna demokracia v Žilinskom kraji a zároveň členom predsedníctva strany.

Poslanec 
Bol zvolený za poslanca Národnej rady Slovenskej republiky vo volebných obdobiach 20022006, 20102012 a 20162020 za stranu SMER, neskôr SMER-SD. Vo svojom prvom období sa stal členom Výboru NR SR pre životné prostredie a ochranu prírody a Výboru NR SR pre európske záležitosti. V období 20102012 bol podpredsedom zahraničného výboru NR SR. Vo voľbách do parlamentu v roku 2016 kandidoval na 11. mieste a dostal 23 035 platných prednostných hlasov., stal sa členom výboru NR SR pre zdravotníctvo a podpredseda výboru NR SR pre nezlučiteľnosť funkcií.

23. marca 2018 bol zvolený za predsedu Mandátového a imunitného výboru NR SR.

Župan 
Od roku 2005 bol predsedom Žilinského samosprávneho kraja, tzv. župan. V apríli 2017 oznámil svoju opätovnú kadidatúru na tento post.

Vo voľbách do samosprávnych krajov v roku 2017 nebol zvolený za predsedu Žilinského samosprávneho kraja. Zvolená bola Erika Jurinová.

Referencie

Iné projekty

Externé odkazy 

 

Narodenia v 1966
Slovenskí politici
Politici Smeru
Poslanci NR SR (2002 – 2006)
Poslanci NR SR (2010 – 2012)
Predsedovia Žilinského samosprávneho kraja
Poslanci NR SR (2012 – 2016)
Poslanci NR SR (2016 – 2020)
Osobnosti zo Žiliny
Poslanci NR SR (2020 – 2024)
Fuchsit

Fuchsit je zeleno sfarbená odroda muskovitu. Farebnosť získava prímesou chrómu. Len zriedkavo vytvára väčšie kryštály, väčšinou je drobnolupenitý. Vyskytuje sa spolu s inými minerálmi, často tvorí prímes v kremeni a sfarbuje ho do zelena.

Výskyty na Slovensku 
 Dobšiná
 Oponice
 Žirany

Externé odkazy
 
 Fuchsit na www.mindat.org

Minerálne odrody